Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: 1992. évi LXIII. törvény előírásainak betartásával
Paragraph Index: 50

8. Az átvétel tényét és időpontját a szállítólevél igazolja, a garanciajegy pedig a jótállási időben a garanciális jogok érvényesítését biztosítja. V. Megjegyzések Szám: A-03-00 Kiemelt termék megnevezése: Telefax (távmásoló) készülék Vámtarifaszám: 8517 21 00 00 I. Kiemelt termék általános leírása, használati célja Olyan felhasználói végberendezés, amely az előfizető levelezését, grafikus leképezés segítségével, faximile kódolás felhasználása mellett, analóg vagy digitális telefonvonalon (kapcsolt vagy bérelt vonali hálózaton) képes a célállomásra továbbítani, illetve venni és a dokumentum eredeti formájában megjeleníteni. A telefax olyan nemzetközi szolgáltatás, amely hivatalos dokumentumok továbbítását is lehetővé teszi, ezért a készülékeket a CCITT szabványosította és négy kategóriába sorolta: Csoport Készülék Vonal Képfelbontás G1 Analóg analóg 3,85 vonal/mm G2 Analóg analóg 3,85 vonal/mm G3 Digitális analóg 62 képelem/mm G4 Digitális ISDN min. 62 képelem/mm Külön kategóriába sorolható a PC-fax: PC-fax Digitális analóg vagy ISDN — Ebben az esetben a személyi számítógép konfigurációja bővül egy fax-modemmel, valamint a hozzá tartozó vezérlő szoftverrel, annak érdekében, hogy az elektronikus formában tárolt dokumentumot faximile kódolás segítségével lehessen továbbítani, illetve venni, függetlenül attól, hogy a másik állomáson fax-berendezés, vagy PC-fax üzemel. II. Műszaki követelmények

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes